Leikin Pikkujättiläinen | Pääkaupunkiseudun Kierrätyskeskus
Leikin pikkujättiläisessä on laajalti tietoa leikin olemuksesta, lumosta ja voimasta lapsen kehityksen ja oppimisen näkökulmasta. Asiantuntija-artikkeleiden ohella kirjassa on runsaasti leikkikuvauksia ja lapsuusmuistoja viime vuosisadan alusta aina tähän päivään saakka. Monet kuvaukset ja runsas nelivärikuvitus herättävät lukijan omat leikkimuistot ja houkuttelevat lukijan tarttumaan leikkiin vielä aikuisenakin.
Leikki elää lasten maailmassa rikkaana. Leikin suhde ympäröivään yhteiskuntaan muuttuu ajan mukaan: itse tehdyistä käpylehmistä ja räsynukesta on pitkä loikka Barbie-nukkeen ja digitaalisiin peleihin.
Leikin pikkujättiläinen on käsikirja kaikille vanhemmille, isovanhemmille ja lasten parissa työskenteleville. Leikki on tapsen tapa ajatella, luoda mielikuvia ja vapautua arjen ympäristöstä. Teoksessa kuuluukin vahva lasten ääni.